ประกาศคณะกรรมการกํากับหลักทรัพย์และตลาดหลักทรัพย์ที่ กน. 14 /2543เรื่อง หลักเกณฑ์ เงื่อนไข และวิธีการจัดการกองทุนส่วนบุคคล อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไข เพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิก (1) ประกาศคณะกรรมการกํากับหลักทรัพย์และตลาดหลักทรัพย์ ที่ กน. 9/2539 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 16 กรกฎาคม พ.ศ. 2539 (2) ประกาศคณะกรรมการกํากับหลักทรัพย์และตลาดหลักทรัพย์ ที่ กน. 12/2541เรื่อง หลักเกณฑ์ เงื่อนไข และวิธีการจัดการกองทุนส่วนบุคคล (ฉบับที่ 2) ลงวันที่ 27 เมษายน พ.ศ. 2541 ข้อ ๒ ในประกาศนี้ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล "ลูกค้า" หมายความว่า บุคคลหรือคณะบุคคลที่มอบหมายหรือจะมอบหมายให้บริษัทจัดการจัดการกองทุนส่วนบุคคล ทั้งนี้ ในกรณีที่บริษัทจัดการจัดการกองทุนส่วนบุคคลที่เป็นกองทุนสํารองเลี้ยงชีพ คําว่า "ลูกค้า" หมายความถึง กองทุนสํารองเลี้ยงชีพ "สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตและจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ประเภทที่เกี่ยวกับการจัดการลงทุน และได้รับความเห็นชอบจากสํานักงานเพื่อดําเนินการใด ๆ ตามประกาศนี้และประกาศที่เกี่ยวข้อง "บุคคลผู้มีอํานาจในการจัดการกองทุนส่วนบุคคล" หมายความว่า บุคคลผู้รับผิดชอบในสายงานเกี่ยวกับการจัดการกองทุนส่วนบุคคลตั้งแต่ตําแหน่งผู้จัดการกองทุนส่วนบุคคลขึ้นไปจนถึงตําแหน่งผู้จัดการ "ผู้จัดการ" หมายความว่า บุคคลที่ได้รับมอบหมายจากคณะกรรมการของบริษัทจัดการให้เป็นผู้ดูแลรับผิดชอบสูงสุดในการบริหารงานของบริษัทจัดการ ทั้งนี้ ไม่ว่าจะเรียกชื่ออย่างใดก็ตาม "ธุรกรรมการซื้อโดยมีสัญญาขายคืน" หมายความว่า การซื้อหลักทรัพย์หรือตราสารแห่งหนี้โดยมีสัญญาที่จะขายคืนหลักทรัพย์หรือตราสารแห่งหนี้นั้นตามวันที่กําหนดไว้ในสัญญา "ธุรกรรมการให้ยืมหลักทรัพย์" หมายความว่า สัญญาซึ่งบริษัทจัดการโอนหลักทรัพย์ของกองทุนส่วนบุคคลให้แก่บุคคลอีกฝ่ายหนึ่งเรียกว่าผู้ยืม และผู้ยืมตกลงว่าจะโอนหลักทรัพย์ที่ออกโดยนิติบุคคลเดียวกันหรือโครงการจัดการกองทุนรวมเดียวกัน ประเภท รุ่น และชนิดเดียวกัน ในจํานวนที่เทียบเท่ากันคืนให้แก่กองทุนส่วนบุคคล "บริษัท" หมายความว่า บริษัทจํากัด บริษัทมหาชนจํากัด และให้หมายความรวมถึงนิติบุคคลที่มีกฎหมายเฉพาะจัดตั้งขึ้นโดยมีวัตถุประสงค์ในการประกอบธุรกิจ "ผู้รับฝากทรัพย์สิน" หมายความว่า ผู้รับฝากทรัพย์สินของกองทุนส่วนบุคคล "บริษัทในเครือ" หมายความว่า บริษัทที่ถือหุ้นของบริษัทจัดการหรือของนายจ้างตั้งแต่ร้อยละสิบของจํานวนหุ้นที่จําหน่ายได้แล้วทั้งหมดของบริษัทจัดการหรือของนายจ้าง และบริษัทที่บริษัทจัดการหรือนายจ้างถือหุ้นตั้งแต่ร้อยละสิบของจํานวนหุ้นที่จําหน่ายได้แล้วทั้งหมดของบริษัทนั้น แล้วแต่กรณี "นายจ้าง" หมายความว่า ผู้ซึ่งตกลงรับลูกจ้างเข้าทํางานโดยจ่ายค่าจ้าง ไม่ว่าจะเป็นบุคคลธรรมดาหรือนิติบุคคล "ลูกจ้าง" หมายความว่า ผู้ซึ่งตกลงทํางานให้แก่นายจ้างโดยได้รับค่าจ้าง "ผู้จัดการกองทุนส่วนบุคคล" หมายความว่า กรรมการหรือพนักงานของบริษัทจัดการที่ได้รับมอบหมายจากบริษัทจัดการนั้นให้มีอํานาจตัดสินใจลงทุนเพื่อแสวงหาผลประโยชน์จากหลักทรัพย์หรือทรัพย์สินอื่นให้แก่ลูกค้า "พนักงานที่เกี่ยวข้อง" หมายความว่า พนักงานของบริษัทจัดการที่ทราบข้อมูลเกี่ยวกับการลงทุนของกองทุนส่วนบุคคลเนื่องจากการปฏิบัติหน้าที่ของตน "บริษัทนายหน้า" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ ในการจัดการกองทุนส่วนบุคคล บริษัทจัดการต้องจัดการด้วยความซื่อสัตย์สุจริตและระมัดระวังรักษาผลประโยชน์ของลูกค้าโดยใช้ความรู้ความสามารถเยี่ยงผู้ประกอบวิชาชีพ รวมทั้งต้องเป็นสมาชิกสมาคมและต้องปฏิบัติตามจรรยาบรรณและมาตรฐานในการประกอบวิชาชีพที่สมาคมกําหนดโดยได้รับความเห็นชอบจากสํานักงาน ตลอดจนต้องมีบุคคลผู้มีอํานาจในการจัดการกองทุนส่วนบุคคลและพนักงานที่เกี่ยวข้องที่ปฏิบัติตามจรรยาบรรณและมาตรฐานดังกล่าวด้วยข้อ ๔ ในการมอบหมายให้จัดการกองทุนส่วนบุคคล ลูกค้าอาจมอบหมายให้บริษัทจัดการจัดการหลักทรัพย์ และทรัพย์สินของตนดังต่อไปนี้ (1) เงินสด (2) เงินฝากในธนาคารพาณิชย์หรือธนาคารอื่นที่มีกฎหมายเฉพาะจัดตั้งขึ้น (3) บัตรเงินฝากที่ธนาคารพาณิชย์หรือบริษัทเงินทุนเป็นผู้ออก (4) ตั๋วสัญญาใช้เงิน (5) ตั๋วแลกเงิน (6) ธุรกรรมการซื้อโดยมีสัญญาขายคืน (7) ธุรกรรมการให้ยืมหลักทรัพย์ (8) ทรัพย์สินอื่นตามที่สํานักงานประกาศกําหนดข้อ ๕ ในการจัดการกองทุนส่วนบุคคลที่มิใช่กองทุนสํารองเลี้ยงชีพ ให้บริษัทจัดการลงทุนในหรือมีไว้ซึ่งหลักทรัพย์ และทรัพย์สินดังต่อไปนี้ (1) เงินฝากในธนาคารพาณิชย์หรือธนาคารอื่นที่มีกฎหมายเฉพาะจัดตั้งขึ้น (2) บัตรเงินฝากที่ธนาคารพาณิชย์หรือบริษัทเงินทุนเป็นผู้ออก (3) ตั๋วสัญญาใช้เงิน (4) ตั๋วแลกเงิน (5) ธุรกรรมการซื้อโดยมีสัญญาขายคืน (6) ธุรกรรมการให้ยืมหลักทรัพย์ (7) ทรัพย์สินอื่นตามที่สํานักงานประกาศกําหนดข้อ ๖ ในการจัดการกองทุนส่วนบุคคลที่เป็นกองทุนสํารองเลี้ยงชีพ ให้บริษัทจัดการลงทุนในหรือมีไว้ซึ่งหลักทรัพย์และทรัพย์สินดังต่อไปนี้ (1) เงินฝากในธนาคารพาณิชย์หรือธนาคารอื่นที่มีกฎหมายเฉพาะจัดตั้งขึ้น (2) บัตรเงินฝากที่ธนาคารพาณิชย์เป็นผู้ออก (3) พันธบัตรของรัฐบาล ตั๋วเงินคลัง หรือพันธบัตรธนาคารแห่งประเทศไทย (4) ตราสารแห่งหนี้ที่รัฐวิสาหกิจที่มีกฎหมายเฉพาะจัดตั้งขึ้นเป็นผู้ออก (5) ตราสารแห่งหนี้ที่กระทรวงการคลังค้ําประกันต้นเงินและดอกเบี้ย (6) ตั๋วแลกเงินหรือตั๋วสัญญาใช้เงินที่ธนาคารพาณิชย์เป็นผู้รับรอง ผู้รับอาวัล หรือผู้สลักหลังโดยไม่มีกองทุนสํารองเลี้ยงชีพนั้นเองเป็นผู้สลักหลังในลําดับก่อนมาแล้ว (7) ตราสารแห่งหนี้ที่ธนาคารพาณิชย์เป็นผู้ออก (8) ตราสารแห่งหนี้ที่บรรษัทประกันสินเชื่ออุตสาหกรรมขนาดย่อม บรรษัทเงินทุนอุตสาหกรรมขนาดย่อม บรรษัทเงินทุนอุตสาหกรรมแห่งประเทศไทย บริษัทหลักทรัพย์เพื่อธุรกิจหลักทรัพย์ จํากัด บริษัทเงินทุน บริษัทเครดิตฟองซิเอร์ หรือรัฐวิสาหกิจตามกฎหมายว่าด้วยวิธีการงบประมาณนอกจากรัฐวิสาหกิจที่มีกฎหมายเฉพาะจัดตั้งขึ้น เป็นผู้ออก (9) หน่วยลงทุน หรือใบสําคัญแสดงสิทธิที่จะซื้อหน่วยลงทุน (10) หุ้น หุ้นกู้ หุ้นกู้แปลงสภาพ หรือใบสําคัญแสดงสิทธิที่จะซื้อหุ้น (11) ตราสารแห่งหนี้ของบริษัทที่ได้รับการจัดอันดับความน่าเชื่อถือโดยสถาบันจัดอันดับความน่าเชื่อถือซึ่งได้รับความเห็นชอบจากสํานักงาน ในอันดับที่สํานักงานประกาศกําหนด (12) บัตรเงินฝากที่บริษัทเงินทุนเป็นผู้ออก (13) ตั๋วแลกเงินหรือตั๋วสัญญาใช้เงินที่บริษัทเงินทุนหรือบริษัทเครดิตฟองซิเอร์เป็นผู้รับรอง ผู้รับอาวัล หรือผู้สลักหลังโดยไม่มีกองทุนสํารองเลี้ยงชีพนั้นเองเป็นผู้สลักหลังในลําดับก่อนมาแล้ว (14) ธุรกรรมการซื้อโดยมีสัญญาขายคืน (15) ธุรกรรมการให้ยืมหลักทรัพย์ (16) หลักทรัพย์หรือทรัพย์สินอื่นตามที่สํานักงานประกาศกําหนด การลงทุนในหรือมีไว้ซึ่งหลักทรัพย์และทรัพย์สินตาม (1) (2) (3) (4) (5) (6) (7) หรือ (11) อย่างใดอย่างหนึ่งหรือหลายอย่างรวมกันแล้วต้องไม่น้อยกว่าร้อยละหกสิบของเงินกองทุนแต่การลงทุนในทรัพย์สินตาม (11) ต้องไม่เกินร้อยละสิบของเงินกองทุน การลงทุนในหลักทรัพย์และทรัพย์สินตาม (3) หรือ (4) อย่างใดอย่างหนึ่งหรือหลายอย่างรวมกันต้องไม่น้อยกว่าอัตราส่วนที่สํานักงานประกาศกําหนด การลงทุนในหลักทรัพย์ตาม (10) อย่างใดอย่างหนึ่งหรือหลายอย่างรวมกัน ที่ออกโดบริษัทเดียวกันต้องไม่เกินร้อยละห้าของเงินกองทุน และเมื่อรวมกันแล้วทุกบริษัทต้องไม่เกินร้อยละยี่สิบห้าของเงินกองทุน การกําหนดหลักทรัพย์หรือทรัพย์สินอื่นตาม (16) ให้สํานักงานมีอํานาจประกาศกําหนดให้ถือปฏิบัติตามวรรคสองหรือวรรคสี่ด้วยก็ได้ เพื่อประโยชน์ในการคํานวณอัตราส่วนการลงทุน ให้บริษัทจัดการตีราคาหลักทรัพย์และทรัพย์สินตามราคาทุน โดยให้รวมค่านายหน้าที่จ่ายไปเพื่อให้ได้หลักทรัพย์หรือทรัพย์สินนั้นมา (ถ้ามี)ข้อ ๗ ในการรับจัดการกองทุนส่วนบุคคลให้ลูกค้าที่เป็นคณะบุคคล คณะบุคคลดังกล่าวต้องประกอบด้วยบุคคลตั้งแต่สองถึงเก้ารายโดยบุคคลทุกรายต้องมีสัญชาติไทยทั้งหมดหรือไม่มีสัญชาติไทยทั้งหมด ข้อ ๘ บริษัทจัดการต้องแจ้งให้ลูกค้าทราบเป็นลายลักษณ์อักษรเกี่ยวกับภาระหน้าที่ของลูกค้าที่ต้องปฏิบัติตามบทบัญญัติว่าด้วยการเข้าถือหลักทรัพย์เพื่อครอบงํากิจการและตามบทบัญญัติว่าด้วยการจัดทําและเปิดเผยรายงานการถือหลักทรัพย์ในมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ข้อ ๙ ในการจัดการกองทุนส่วนบุคคล บริษัทจัดการต้องดําเนินการดังต่อไปนี้ (1) จัดทําข้อมูลของลูกค้าเป็นลายลักษณ์อักษร (customer's profile) โดยมีรายละเอียดของ ข้อมูลและปรับปรุงข้อมูลตามที่สมาคมกําหนดโดยได้รับความเห็นชอบจากสํานักงาน ทั้งนี้ ในกรณีที่ลูกค้าปฏิเสธการให้ข้อมูลดังกล่าว ให้บริษัทจัดการแจ้งให้ลูกค้าทราบว่าการเสนอนโยบายการลงทุนให้แก่ลูกค้านั้น บริษัทจัดการได้พิจารณาจากข้อมูลเพียงเท่าที่ลูกค้าให้บริษัทจัดการเท่านั้น (2) เสนอนโยบายการลงทุนที่เหมาะสมกับลูกค้าซึ่งได้ประเมินจากวัตถุประสงค์ในการลงทุนของลูกค้า ประสบการณ์ในการลงทุน ฐานะทางการเงิน ภาระทางการเงิน ความต้องการและข้อจํากัดการลงทุน โดยคํานึงถึงข้อมูลของลูกค้าตาม (1) ด้วย และจัดการกองทุนส่วนบุคคลเป็นไปตามนโยบายการลงทุนดังกล่าว ข้อ ๑๐ ในการจัดการกองทุนส่วนบุคคล บริษัทจัดการต้องทําสัญญาเป็นหนังสือกับลูกค้า โดยมีสาระสําคัญอย่างน้อยดังต่อไปนี้ (1) สิทธิ หน้าที่ และความรับผิดชอบของบริษัทจัดการ (2) ประเภท อัตรา และวิธีการเรียกเก็บค่าธรรมเนียม ค่าตอบแทนอื่นใด หรือค่าใช้จ่ายในการจัดการกองทุนส่วนบุคคล (3) นโยบายการลงทุนตามข้อ 9 (4) ข้อจํากัดในการลงทุนโดยกําหนดเงื่อนไขหรืออัตราส่วนการลงทุนในหรือมีไว้ซึ่งหลักทรัพย์หรือทรัพย์สินแต่ละประเภท (ถ้ามี) (5) วันเริ่มต้นและวันสิ้นสุดของสัญญา (6) วิธีการแต่งตั้งผู้รับฝากทรัพย์สิน และกรณีที่ผู้รับฝากทรัพย์สินเป็นบริษัทในเครือของบริษัทจัดการต้องมีสาระครบถ้วนตามข้อ 15(6) (7) ข้อมูลที่ต้องเปิดเผยให้ลูกค้าทราบดังนี้ และกําหนดระยะเวลาที่ต้องเปิดเผยข้อมูลดังกล่าว (ก) ข้อมูลเกี่ยวกับสิทธิของลูกค้าตามข้อ 21(3) (ข) ข้อมูลเกี่ยวกับกองทุนส่วนบุคคลตามข้อ 22 (ค) รายงานเกี่ยวกับการลงทุนตามข้อ 11 หรือการก่อภาระผูกพันตามข้อ 12 (ง) การทําธุรกรรมที่ต้องได้รับความยินยอมเป็นลายลักษณ์อักษรจากลูกค้าตามข้อ 13(2) และข้อ 14(4) (จ) ข้อมูลอื่นใดที่บริษัทจัดการและลูกค้าตกลงกันให้เปิดเผยเพิ่มเติม (8) เงื่อนไขในการเปลี่ยนแปลงแก้ไขสัญญา การต่ออายุสัญญา และการยกเลิกสัญญา (9) กําหนดเวลาและวิธีการจ่ายผลประโยชน์ให้แก่ลูกค้าในระหว่างที่สัญญายังมีผลใช้บังคับ (10) ข้อความเกี่ยวกับการห้ามมิให้บริษัทจัดการลงทุนในหรือมีไว้ซึ่งหลักทรัพย์หรือทรัพย์สินที่อาจก่อให้เกิดความขัดแย้งทางผลประโยชน์ หรือก่อภาระผูกพันใด ๆ แก่ทรัพย์สินของลูกค้า โดยมีสาระสําคัญครบถ้วนตามข้อ 11 และข้อ 12 (11) คําเตือนเกี่ยวกับความเสี่ยงของลูกค้าว่าอาจจะไม่ได้รับเงินทุนและผลประโยชน์คืนเท่ากับจํานวนเงินทุนที่ได้มอบหมายให้บริษัทจัดการจัดการลงทุน (12) รายการอื่นใดตามที่สํานักงานประกาศกําหนดเพื่อคุ้มครองประโยชน์ของลูกค้า ขนาดของตัวอักษรของข้อความตาม (10) และคําเตือนตาม (11) ต้องสามารถเห็นและอ่านได้อย่างชัดเจน โดยขนาดของตัวอักษรต้องไม่เล็กกว่าขนาดของตัวอักษรปกติที่ใช้ในสัญญานั้นข้อ ๑๑ ในการจัดการกองทุนส่วนบุคคลที่เป็นกองทุนสํารองเลี้ยงชีพ ห้ามมิให้บริษัทจัดการลงทุนในหรือมีไว้ซึ่งหลักทรัพย์หรือทรัพย์สินที่นายจ้างหรือบริษัทในเครือของนายจ้างเป็นผู้ออก ผู้รับรอง ผู้รับอาวัล ผู้สลักหลังหรือผู้ค้ําประกัน เว้นแต่ได้ปฏิบัติดังต่อไปนี้ (1) ได้รับความยินยอมเป็นลายลักษณ์อักษรจากลูกค้าโดยได้อธิบายให้ลูกค้าเข้าใจถึงความขัดแย้งทางผลประโยชน์ด้วยแล้ว การได้รับความยินยอมจากลูกค้าตามวรรคหนึ่ง อาจกําหนดไว้ในสัญญาหรือได้รับความยินยอมก่อนการลงทุนดังกล่าวก็ได้ (2) เว้นแต่ลูกค้าจะกําหนดเป็นอย่างอื่น ให้บริษัทจัดการรายงานให้ลูกค้าทราบเป็นลายลักษณ์อักษรภายในระยะเวลาที่กําหนดในสัญญา โดยรายงานดังกล่าวต้องระบุวันที่ลงทุน ชื่อหลักทรัพย์หรือทรัพย์สินที่ลงทุน จํานวน ราคาต่อหน่วย มูลค่าหลักทรัพย์หรือทรัพย์สินที่ลงทุน และอัตราส่วนการลงทุนโดยเทียบกับเงินกองทุน (3) ลงทุนในหลักทรัพย์หรือทรัพย์สินที่นายจ้างหรือบริษัทในเครือของนายจ้างเป็นผู้ออก ผู้รับรอง ผู้รับอาวัล ผู้สลักหลังหรือผู้ค้ําประกัน มีมูลค่ารวมกันไม่เกินร้อยละสิบห้าของเงินกองทุน โดยคํานวณตามความรับผิดหรือภาระผูกพันของนายจ้างหรือบริษัทในเครือของนายจ้าง ทั้งนี้ มิให้นับรวมตั๋วเงินคลัง พันธบัตรรัฐบาล พันธบัตรธนาคารแห่งประเทศไทย พันธบัตรหรือตราสารแห่งหนี้ที่กองทุนเพื่อการฟื้นฟูและพัฒนาระบบสถาบันการเงินเป็นผู้ออก ผู้รับรอง ผู้รับอาวัลหรือผู้ค้ําประกัน และพันธบัตรหรือตราสารแห่งหนี้ที่กระทรวงการคลังเป็นผู้รับอาวัลหรือเป็นผู้ค้ําประกัน รวมในอัตราส่วนดังกล่าว การคํานวณอัตราส่วนการลงทุนตาม (3) ให้นับรวมการลงทุนในหน่วยลงทุนของกองทุนรวมที่มีวัตถุประสงค์เพื่อนําเงินที่ได้จากการจําหน่ายหน่วยลงทุนทั้งหมดไปลงทุนในหลักทรัพย์หรือทรัพย์สินของนายจ้าง หรือหลักทรัพย์หรือทรัพย์สินอื่นใดที่สํานักงานประกาศกําหนดข้อ ๑๒ ในการจัดการกองทุนส่วนบุคคล ห้ามมิให้บริษัทจัดการก่อภาระผูกพันใด ๆ แก่ทรัพย์สินของลูกค้า ซึ่งรวมถึงการขายออปชันที่มีตัวแปรอ้างอิงเป็นดัชนีกลุ่มหลักทรัพย์ (index option) ที่มิใช่เป็นการล้างฐานะออปชันที่เกิดจากการซื้อออปชันที่มีตัวแปรอ้างอิงเป็นดัชนีกลุ่มหลักทรัพย์ไว้ เว้นแต่ได้ปฏิบัติดังต่อไปนี้ (1) ได้รับความยินยอมเป็นลายลักษณ์อักษรจากลูกค้า โดยได้อธิบายให้ลูกค้าเข้าใจถึงความเสี่ยงที่อาจเกิดจากการก่อภาระผูกพันแก่ทรัพย์สินของลูกค้าด้วยแล้ว การได้รับความยินยอมจากลูกค้าตามวรรคหนึ่งอาจกําหนดไว้ในสัญญาหรือได้รับความยินยอมก่อนการก่อภาระผูกพันดังกล่าวก็ได้ (2) เว้นแต่ลูกค้าจะกําหนดเป็นอย่างอื่น ให้บริษัทจัดการรายงานให้ลูกค้าทราบเป็นลายลักษณ์อักษรภายในระยะเวลาที่กําหนดในสัญญา โดยรายงานดังกล่าวต้องมีรายการดังต่อไปนี้ (ก) กรณีเป็นการก่อภาระผูกพันใด ๆ แก่ทรัพย์สินของลูกค้า ที่มิใช่การขายออปชันที่มีตัวแปรอ้างอิงเป็นดัชนีกลุ่มหลักทรัพย์ (index option) ต้องระบุวันที่ก่อภาระผูกพัน ประเภทการก่อภาระผูกพันต่อทรัพย์สิน จํานวนเงินที่ก่อภาระผูกพัน และอัตราส่วนการก่อภาระผูกพันโดยเทียบกับมูลค่าทรัพย์สินสุทธิของกองทุนส่วนบุคคล (ข) กรณีเป็นการขายออปชันที่มีตัวแปรอ้างอิงเป็นดัชนีกลุ่มหลักทรัพย์ (indexoption) ต้องระบุวันที่ก่อภาระผูกพัน ดัชนีกลุ่มหลักทรัพย์ซึ่งเป็นตัวแปรอ้างอิง ประเภทของออปชัน กําหนดระยะเวลาใช้สิทธิของออปชัน (expiration date) มูลค่าของตัวแปรอ้างอิงที่กําหนดในตราสาร (exercise price) จํานวน ราคาต่อหน่วย มูลค่าออปชันที่ก่อภาระผูกพัน และอัตราส่วนการก่อภาระผูกพันโดยเทียบกับมูลค่าทรัพย์สินสุทธิของกองทุนส่วนบุคคล รายงานที่ส่งให้ลูกค้าที่เป็นกองทุนสํารองเลี้ยงชีพตาม (2) ให้มีรายการอัตราส่วนการก่อภาระผูกพันที่เทียบกับเงินกองทุน แทนรายการอัตราส่วนการก่อภาระผูกพันที่เทียบกับมูลค่าทรัพย์สินสุทธิของกองทุนส่วนบุคคลข้อ ๑๓ การทําธุรกรรมการซื้อโดยมีสัญญาขายคืน ให้บริษัทจัดการดําเนินการตามหลักเกณฑ์และวิธีการดังต่อไปนี้ (1) ทําธุรกรรมการซื้อโดยมีสัญญาขายคืนโดยใช้สัญญามาตรฐานตามที่กําหนดโดยชมรมผู้ค้าตราสารหนี้ ศูนย์ซื้อขายตราสารแห่งหนี้ บริษัทหลักทรัพย์เพื่อธุรกิจหลักทรัพย์ จํากัด หรือตามที่สํานักงานยอมรับ (2) มูลค่าหลักทรัพย์หรือตราสารแห่งหนี้ที่ซื้อโดยมีสัญญาขายคืนตามที่กําหนดในสัญญาขายคืน ต้องมีมูลค่าไม่น้อยกว่าร้อยละ 100 ของมูลค่าธุรกรรมการซื้อโดยมีสัญญาขายคืน เว้นแต่ได้รับความยินยอมเป็นลายลักษณ์อักษรจากลูกค้า เมื่อมีการกําหนดมูลค่าหลักทรัพย์หรือตราสารแห่งหนี้ที่ซื้อโดยมีสัญญาขายคืนตาม (2) วรรคหนึ่งแล้ว ให้บริษัทจัดการดําเนินการให้มีการดํารงมูลค่าดังกล่าว ณ สิ้นวัน ไม่น้อยกว่มูลค่าที่กําหนดในสัญญาขายคืน และในกรณีที่มูลค่าหลักทรัพย์หรือตราสารแห่งหนี้น้อยกว่าอัตราส่วนที่กําหนดในสัญญาขายคืน บริษัทจัดการต้องดําเนินการให้มูลค่าหลักทรัพย์หรือตราสารแห่งหนี้ไม่น้อยกว่าอัตราส่วนดังกล่าวภายในวันทําการถัดจากวันที่มูลค่าหลักทรัพย์หรือตราสารแห่งหนี้มีมูลค่าน้อยกว่าอัตราส่วนที่กําหนด ทั้งนี้ โดยให้มีการโอนเงิน หลักทรัพย์ หรือตราสารแห่งหนี้ ให้แก่ลูกค้า หรือดําเนินการให้ลูกค้ามีกรรมสิทธิ์ในเงิน หลักทรัพย์ หรือตราสารแห่งหนี้ดังกล่าว ในกรณีที่บริษัทจัดการได้รับความยินยอมจากลูกค้าตาม (2) วรรคหนึ่ง ให้บริษัทจัดการจัดทําและส่งรายงานการลงทุนให้ลูกค้าทราบภายในระยะเวลาที่กําหนดในสัญญา โดยรายงานดังกล่าวต้องระบุชื่อหลักทรัพย์หรือตราสารแห่งหนี้ที่ซื้อโดยมีสัญญาขายคืน มูลค่าหลักทรัพย์หรือตราสารแห่งหนี้ มูลค่าธุรกรรมการซื้อโดยมีสัญญาขายคืน ชื่อคู่สัญญา และเหตุผลประกอบ ทั้งนี้เว้นแต่ลูกค้าจะกําหนดเป็นอย่างอื่น (3) ใช้วิธีการคํานวณมูลค่าหลักทรัพย์หรือตราสารแห่งหนี้ตามธุรกรรมการซื้อโดยมีสัญญาขายคืนตามที่สํานักงานประกาศกําหนด (4) การคํานวณมูลค่าธุรกรรมการซื้อโดยมีสัญญาขายคืน ให้บริษัทจัดการคํานวณโดยใช้ราคาซื้อหลักทรัพย์หรือตราสารแห่งหนี้ รวมผลประโยชน์ที่พึงได้รับตามสัญญาจนถึงวันที่คํานวณมูลค่าธุรกรรมดังกล่าว (5) ไม่นําหลักทรัพย์หรือตราสารแห่งหนี้ส่วนที่ต้องปฏิบัติตามข้อตกลงในการขายคืนตามธุรกรรมการซื้อโดยมีสัญญาขายคืนไปโอนหรือขายต่อข้อ ๑๔ การทําธุรกรรมการให้ยืมหลักทรัพย์ ให้บริษัทจัดการดําเนินการตามหลักเกณฑ์และวิธีการดังต่อไปนี้ (1) ทําธุรกรรมการให้ยืมหลักทรัพย์ได้เฉพาะกับผู้ได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์ หรือกับศูนย์รับฝากหลักทรัพย์ ทั้งนี้ ไม่ว่าในฐานะที่ผู้ได้รับใบอนุญาตเป็นผู้ยืม ตัวแทนของผู้ยืม หรือตัวแทนของบริษัทจัดการในฐานะผู้ให้ยืม (2) ทําธุรกรรมการให้ยืมหลักทรัพย์โดยใช้สัญญายืมและให้ยืมหลักทรัพย์ที่มีลักษณะและสาระสําคัญของสัญญาตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยลักษณะและสาระสําคัญของสัญญายืมและให้ยืมหลักทรัพย์ (3) ดําเนินการให้มีการวางหรือเรียกหลักประกันตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการประกอบกิจการยืมและให้ยืมหลักทรัพย์ และประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยข้อกําหนดเกี่ยวกับหลักประกันในธุรกรรมการยืมและให้ยืมหลักทรัพย์ จากผู้ยืม (4) มูลค่าหลักประกันต่อมูลค่าหลักทรัพย์ที่ให้ยืมตามที่กําหนดในสัญญายืมและให้ยืมหลักทรัพย์ต้องไม่น้อยกว่าร้อยละ 100 ของมูลค่าหลักทรัพย์ที่ให้ยืม เว้นแต่ได้รับความยินยอมเป็นลายลักษณ์อักษรจากลูกค้า เมื่อมีการกําหนดมูลค่าหลักประกันตาม (4) วรรคหนึ่งแล้ว ให้บริษัทจัดการดําเนินการให้มีการดํารงมูลค่าหลักประกัน ณ สิ้นวัน ไม่น้อยกว่าอัตราส่วนที่กําหนดในสัญญายืมและให้ยืมหลักทรัพย์ และในกรณีที่มูลค่าหลักประกันน้อยกว่าอัตราส่วนที่กําหนดในสัญญายืมและให้ยืมหลักทรัพย์ บริษัทจัดการต้องดําเนินการให้มีการวางหรือเรียกหลักประกันเพิ่มเติมจากผู้ยืมให้มูลค่าหลักประกันไม่น้อยกว่าอัตราส่วนดังกล่าวภายในวันทําการถัดจากวันที่มูลค่าหลักประกันมีมูลค่าน้อยกว่าอัตราส่วนที่กําหนด ในกรณีที่บริษัทจัดการได้รับความยินยอมจากลูกค้าตาม (4) วรรคหนึ่ง ให้บริษัทจัดการจัดทําและส่งรายงานการให้ยืมหลักทรัพย์ให้ลูกค้าทราบภายในระยะเวลาที่กําหนดในสัญญาโดยรายงานดังกล่าวต้องระบุชื่อหลักทรัพย์หรือตราสารแห่งหนี้ที่ให้ยืม มูลค่าหลักทรัพย์ หรือตราสารแห่งหนี้ มูลค่าธุรกรรมการให้ยืมหลักทรัพย์ ชื่อคู่สัญญา และเหตุผลประกอบ ทั้งนี้เว้นแต่ลูกค้าจะกําหนดเป็นอย่างอื่น (5) การวางหรือเรียกหลักประกันจากผู้ยืมเพื่อเป็นประกันการให้ยืมหลักทรัพย์บริษัทจัดการต้องดําเนินการให้ลูกค้ามีกรรมสิทธิ์ในหลักประกันดังกล่าว โดยลงชื่อของลูกค้าและชื่อของบริษัทจัดการในฐานะผู้ทําการแทนไว้ด้วย (6) ในกรณีที่ผู้ได้รับใบอนุญาตประกอบธุรกิจหลักทรัพย์ประเภทกิจการการยืมและให้ยืมหลักทรัพย์กระทําการในฐานะตัวแทนของบริษัทจัดการในฐานะผู้ให้ยืม นอกจากบริษัทจัดการต้องดําเนินการตาม (1) ถึง (5) แล้ว บริษัทจัดการต้องกําหนดในสัญญาแต่งตั้งตัวแทนดังกล่าวให้ผู้ได้รับใบอนุญาตมีหน้าที่ปฏิบัติตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการประกอบกิจการการยืมและการให้ยืมหลักทรัพย์ด้วยข้อ ๑๕ ในการจัดการกองทุนส่วนบุคคล ห้ามมิให้บริษัทจัดการกระทําการดังต่อไปนี้ (1) คิดค่าธรรมเนียมการจัดการกองทุนส่วนบุคคลเป็นอัตราส่วนไม่ว่าในลักษณะใด ๆ เฉพาะกับมูลค่าทรัพย์สินสุทธิของกองทุนส่วนบุคคลในส่วนที่เพิ่มขึ้น หรือเฉพาะกับเงินกําไรจากการซื้อขายหลักทรัพย์ เว้นแต่สํานักงานประกาศกําหนดให้กระทําได้ (2) ให้สินเชื่อหรือให้กู้ยืมเงินแก่ลูกค้า ทั้งนี้ รวมถึงการที่บริษัทจัดการจัดให้บริษัทในเครือของบริษัทจัดการดําเนินการดังกล่าวด้วย (3) กู้ยืมเงินในนามของลูกค้า (4) ทําธุรกรรมการขายโดยมีสัญญาซื้อคืนเพื่อลูกค้า (5) จัดการกองทุนส่วนบุคคลให้กับบุคคลผู้มีอํานาจในการจัดการกองทุนส่วนบุคคลและให้หมายความรวมถึงคู่สมรสและบุตรที่ยังไม่บรรลุนิติภาวะของบุคคลดังกล่าวด้วย เว้นแต่บริษัทจัดการได้แจ้งให้ลูกค้าทราบว่าบริษัทจัดการมีนโยบายในการรับจัดการกองทุนส่วนบุคคลให้กับบุคคลดังกล่าว (6) จัดให้บริษัทในเครือของบริษัทจัดการเป็นผู้รับฝากทรัพย์สิน เว้นแต่ได้รับความยินยอมเป็นลายลักษณ์อักษรจากลูกค้าโดยได้อธิบายให้ลูกค้าเข้าใจถึงความขัดแย้งทางผลประโยชน์ด้วยแล้ว นอกจากการห้ามมิให้กระทําการตามวรรคหนึ่งแล้ว ในการจัดการกองทุนส่วนบุคคลที่เป็นกองทุนสํารองเลี้ยงชีพ ห้ามมิให้บริษัทจัดการให้สมาชิกของกองทุนสํารองเลี้ยงชีพกู้ยืมเงินของกองทุนสํารองเลี้ยงชีพ เว้นแต่ได้ดําเนินการตามหลักเกณฑ์ เงื่อนไข และวิธีการที่สํานักงานประกาศกําหนดข้อ ๑๖ ในการจัดการกองทุนส่วนบุคคล บริษัทจัดการต้องดําเนินการดังต่อไปนี้ (1) จัดให้มีระบบงานที่แสดงความพร้อมในการประกอบธุรกิจการจัดการกองทุนส่วนบุคคลตามที่ได้รับความเห็นชอบจากสํานักงาน และในกรณีที่บริษัทจัดการมีความประสงค์จะเปลี่ยนแปลงระบบงานดังกล่าว บริษัทจัดการต้องแจ้งให้สํานักงานทราบล่วงหน้าเป็นลายลักษณ์อักษร ซึ่งหากสํานักงานไม่ทักท้วงเป็นลายลักษณ์อักษรภายในสิบห้าวันนับตั้งแต่วันถัดจากวันที่สํานักงานได้รับแจ้ง ให้บริษัทจัดการดําเนินการเปลี่ยนแปลงระบบงานได้ ทั้งนี้ ในกรณีที่มีความจําเป็นต้องเปลี่ยนแปลงระบบงานอย่างเร่งด่วน บริษัทจัดการอาจแจ้งต่อสํานักงานเพื่อขอทราบผลการพิจารณาโดยไม่ต้องรอให้ครบระยะเวลาสิบห้าวันดังกล่าวก็ได้ (2) จัดให้มีระบบและควบคุมดูแลให้มีการจัดการกองทุนส่วนบุคคลโดยคํานึงถึงหลักความเสมอภาคและความเท่าเทียมกัน (fairness) (3) กําหนดหลักปฏิบัติในการติดต่อประสานงานที่ชัดเจนและรัดกุมระหว่างหน่วยงานที่รับผิดชอบงานด้านการจัดการกองทุนส่วนบุคคลกับหน่วยงานอื่นในบริษัทจัดการนั้น (4) จัดให้มีระบบและควบคุมดูแลการลงทุนของบริษัทจัดการ บุคคลผู้มีอํานาจในการจัดการกองทุนส่วนบุคคล และพนักงานที่เกี่ยวข้องให้เป็นไปตามจรรยาบรรณและมาตรฐานในการประกอบวิชาชีพที่สมาคมกําหนดโดยได้รับความเห็นชอบจากสํานักงาน รวมทั้งจัดให้มีหน่วยงานดูแลการปฏิบัติงานของบริษัทจัดการเพื่อรับผิดชอบในการออกหลักเกณฑ์เกี่ยวกับการป้องกันความขัดแย้งทางผลประโยชน์และการควบคุมภายในของบริษัทจัดการนั้นข้อ ๑๗ ให้บริษัทจัดการประกาศรายชื่อผู้จัดการกองทุนส่วนบุคคลไว้ในที่เปิดเผยณ ที่ทําการของบริษัทจัดการ และจัดให้มีการให้ความรู้หรือจัดอบรมแก่ผู้จัดการกองทุนส่วนบุคคลและพนักงานที่เกี่ยวข้องของบริษัทจัดการเกี่ยวกับกฎหมายว่าด้วยหลักทรัพย์และตลาดหลักทรัพย์ กฎระเบียบที่เกี่ยวข้อง จรรยาบรรณและมาตรฐานในการประกอบวิชาชีพที่สมาคมกําหนดโดยได้รับความเห็นชอบจากสํานักงาน นโยบายและกฎระเบียบภายในของบริษัทจัดการ อย่างน้อยปีละครั้ง และเมื่อมีการออกหรือแก้ไขเพิ่มเติมในเรื่องดังกล่าว บริษัทจัดการต้องดําเนินการให้ผู้จัดการกองทุนส่วนบุคคลและพนักงานที่เกี่ยวข้องลงนามรับทราบทุกครั้งด้วย ข้อ ๑๘ ในการคํานวณมูลค่าเงินทุนและมูลค่าทรัพย์สินของกองทุนส่วนบุคคลให้ใช้วิธีการคํานวณมูลค่าตามหลักเกณฑ์และวิธีการที่สํานักงานประกาศกําหนด หากมิได้กําหนดไว้ ให้ใช้วิธีการคํานวณมูลค่าตามที่คู่สัญญาตกลงกัน ทั้งนี้ ให้บริษัทจัดการเปิดเผยวิธีการคํานวณมูลค่าให้ลูกค้าทราบด้วย ในกรณีที่บริษัทจัดการเป็นผู้ได้รับมอบหมายให้ดําเนินการจัดการกองทุนบําเหน็จบํานาญข้าราชการตามกฎหมายว่าด้วยกองทุนบําเหน็จบํานาญข้าราชการ และประสงค์จะใช้วิธีการคํานวณมูลค่าเงินทุนและมูลค่าทรัพย์สินของกองทุนบําเหน็จบํานาญข้าราชการที่รับดําเนินการจัดการด้วยวิธีอื่นนอกจากที่กําหนดตามวรรคหนึ่ง ต้องได้รับความเห็นชอบจากสํานักงานก่อนข้อ ๑๙ ให้บริษัทจัดการจัดทําและส่งรายงานเกี่ยวกับการจัดการกองทุนส่วนบุคคลให้สํานักงานตามหลักเกณฑ์และวิธีการที่สํานักงานประกาศกําหนดข้อ ๒๐ ในการจัดการกองทุนส่วนบุคคลที่เป็นกองทุนสํารองเลี้ยงชีพ ให้บริษัทจัดการจัดทําและส่งรายงานแสดงยอดเงินสะสมของลูกจ้าง เงินสมทบของนายจ้าง พร้อมทั้งผลประโยชน์ของเงินสะสมและเงินสมทบที่ลูกจ้างแต่ละคนจะได้รับ ให้เป็นไปตามหลักเกณฑ์และวิธีการที่สํานักงานประกาศกําหนด ทั้งนี้ บริษัทจัดการอาจแต่งตั้งบุคคลอื่นให้ดําเนินการดังกล่าวก็ได้ โดยได้รับความเห็นชอบจากสํานักงานข้อ ๒๑ ให้บริษัทจัดการจัดทําข้อมูลในเรื่องดังต่อไปนี้ให้เป็นปัจจุบันและส่งให้ลูกค้าอย่างน้อยเจ็ดวันก่อนมีการลงนามในสัญญา และดําเนินการให้ลูกค้าลงนามรับข้อมูลดังกล่าวไว้ในสัญญาด้วย (1) ข้อมูลเกี่ยวกับบริษัทจัดการ (ก) ภาพรวมเกี่ยวกับการให้บริการการจัดการกองทุนส่วนบุคคลที่บริษัทจัดการดําเนินการให้ลูกค้า (ข) การประกอบธุรกิจหลักทรัพย์ประเภทอื่นใด หรือธุรกิจอื่นที่อาจเกี่ยวข้องกับการจัดการกองทุนส่วนบุคคล (ค) ลักษณะของกลุ่มลูกค้าที่บริษัทจัดการรับจัดการกองทุนส่วนบุคคล (ง) จํานวนเงินทุนขั้นต่ําของกองทุนส่วนบุคคลที่บริษัทจัดการรับจัดการ (จ) ประเภทหลักทรัพย์หรือทรัพย์สินที่บริษัทจัดการรับจัดการกองทุนส่วนบุคคลและประเภทหลักทรัพย์หรือทรัพย์สินที่บริษัทจัดการมีความชํานาญในการจัดการกองทุนส่วนบุคคลเป็นพิเศษ (ถ้ามี) และกลยุทธ์ในการจัดการกองทุนส่วนบุคคลของบริษัทจัดการ (ฉ) อัตราค่าธรรมเนียมการจัดการกองทุนส่วนบุคคล และเงื่อนไขการชําระหรือการจ่ายคืนค่าธรรมเนียม (ช) ระบบเกี่ยวกับการป้องกันความขัดแย้งทางผลประโยชน์ และการควบคุมภายในของบริษัทจัดการ (ซ) คุณสมบัติขั้นต่ําของผู้จัดการกองทุนส่วนบุคคลของบริษัทจัดการ (ฌ) วิธีการและแหล่งข้อมูลที่ใช้ในการวิเคราะห์หลักทรัพย์ (ญ) วิธีการประเมินผลการดําเนินงานของกองทุนส่วนบุคคล (ฎ) หลักเกณฑ์ในการคัดเลือกและเงื่อนไขการเปลี่ยนตัวบริษัทนายหน้าที่เป็นนายหน้าหรือตัวแทนเพื่อซื้อขายหลักทรัพย์ (ฏ) วิธีการแต่งตั้งผู้รับฝากทรัพย์สิน (ฐ) วิธีการแต่งตั้งผู้สอบบัญชีหรือบุคคลใด ๆ เพื่อทําหน้าที่ในการตรวจสอบงบการเงินของกองทุนส่วนบุคคล (ถ้ามี) (ฑ) วิธีการยื่นข้อร้องเรียนของลูกค้า (2) ข้อมูลเกี่ยวกับกองทุนส่วนบุคคลที่เสนอเพื่อให้ลูกค้าแต่ละรายพิจารณา (ก) นโยบายในการลงทุนและการจัดการกองทุนส่วนบุคคล โดยแสดงถึงกลยุทธ์ในการจัดการกองทุนส่วนบุคคล กระบวนการในการตัดสินใจลงทุน ขั้นตอนในการดําเนินงานข้อจํากัดของบริษัทจัดการในการรับจัดการกองทุนส่วนบุคคล และการอํานวยความสะดวกที่เกี่ยวข้องกับการจัดการกองทุนส่วนบุคคล (ข) ข้อจํากัดในการลงทุน หรือข้อจํากัดอื่นใดที่เกี่ยวข้องกับการจัดการกองทุนส่วนบุคคล (ค) รายละเอียดเกี่ยวกับผู้จัดการกองทุนส่วนบุคคลที่รับผิดชอบกองทุนส่วนบุคคลที่เสนอให้ลูกค้า ซึ่งอย่างน้อยต้องมีรายละเอียดเกี่ยวกับชื่อตัว ชื่อสกุล วุฒิการศึกษา ประสบการณ์ในการทํางาน และหน้าที่ความรับผิดชอบ (ง) ภาระความเสี่ยง (จ) ประเภท อัตรา และวิธีการเรียกเก็บค่าธรรมเนียม ค่าตอบแทน หรือค่าใช้จ่าย (ฉ) สิทธิประโยชน์อื่นที่ลูกค้าจะได้รับ (ช) ภาระภาษี (ซ) การบอกเลิกสัญญา (3) ข้อมูลเกี่ยวกับสิทธิของลูกค้า (ก) สิทธิของลูกค้าที่มิใช่กองทุนสํารองเลี้ยงชีพในการยกเลิกสัญญาภายในห้าวันทําการนับตั้งแต่วันทําการถัดจากวันลงนามในสัญญา โดยไม่ต้องแจ้งให้บริษัทจัดการทราบล่วงหน้า และไม่ต้องเสียค่าชดเชยใด ๆ ให้แก่บริษัทจัดการเนื่องจากการยกเลิกสัญญาดังกล่าว (ข) สิทธิในการได้รับแจ้งจากบริษัทจัดการในกรณีที่มูลค่าทรัพย์สินสุทธิของกองทุนส่วนบุคคล มีมูลค่าลดลงอันเนื่องจากมูลค่าหลักทรัพย์และทรัพย์สินลดลงเกินกว่าร้อยละสิบของมูลค่าทรัพย์สินสุทธิของกองทุนส่วนบุคคลที่บริษัทจัดการได้แจ้งให้ลูกค้าทราบครั้งล่าสุด หรือมีมูลค่าลดลงในอัตราและภายในระยะเวลาที่กําหนดไว้ในสัญญา (ค) สิทธิในการได้รับการเปิดเผยเกี่ยวกับความขัดแย้งทางผลประโยชน์ เช่น ในกรณีที่บริษัทจัดการรับจัดการกองทุนส่วนบุคคลให้กับบุคคลผู้มีอํานาจในการจัดการกองทุนส่วนบุคคลรวมถึง คู่สมรสและบุตรที่ยังไม่บรรลุนิติภาวะของบุคคลดังกล่าวด้วย หรือในกรณีที่บริษัทจัดการจัดให้บริษัทในเครือของบริษัทจัดการเป็นผู้รับฝากทรัพย์สิน เป็นต้น (ง) สิทธิในการได้รับทราบคําเตือนและคําอธิบายเกี่ยวกับความเสี่ยงในการลงทุนตามนโยบายการลงทุน ให้บริษัทจัดการจัดทําข้อมูลตาม (1) ทุกเดือนมิถุนายนและเดือนธันวาคม และส่งให้สํานักงานภายในวันที่สิบห้าของเดือนถัดไป ข้อ ๒๒ เมื่อมีการลงนามในสัญญาแล้ว ให้บริษัทจัดการเปิดเผยข้อมูลดังต่อไปนี้ให้ลูกค้าทราบเป็นลายลักษณ์อักษร (1) การประเมินผลการดําเนินงานของกองทุนส่วนบุคคล (ก) วิธีการประเมินผลการดําเนินงานของกองทุนส่วนบุคคลนั้น โดยอาจเปรียบเทียบกับหลักเกณฑ์ที่สามารถอ้างอิงได้ ทั้งนี้ ให้ระบุสมมติฐานและข้อจํากัดในการประเมินผลการดําเนินงานดังกล่าวด้วย (ข) ช่วงเวลาสําหรับการประเมินผลการดําเนินงานซึ่งต้องกําหนดให้มีการประเมินผลทุกเดือน (2) ชื่อผู้รับฝากทรัพย์สิน รวมทั้งหน้าที่และความรับผิดชอบของผู้รับฝากทรัพย์สิน (3) การลงทุนและผลการดําเนินงานของกองทุนส่วนบุคคล (4) ข้อมูลเกี่ยวกับกองทุนส่วนบุคคลที่ได้มีการเปลี่ยนแปลงในส่วนที่เป็นสาระสําคัญ (5) ข้อมูลเกี่ยวกับ การลงทุนในหรือมีไว้ซึ่งหลักทรัพย์หรือทรัพย์สินที่อาจก่อให้เกิดความขัดแย้งทางผลประโยชน์ตามข้อ 11 หรือการก่อภาระผูกพันใด ๆ แก่ทรัพย์สินของลูกค้าตามข้อ 12การทําธุรกรรมการซื้อโดยมีสัญญาขายคืนตามข้อ 13 และการทําธุรกรรมการให้ยืมหลักทรัพย์ตามข้อ 14 (6) ข้อมูลเกี่ยวกับกองทุนส่วนบุคคลอื่นใดตามที่สํานักงานประกาศกําหนดเพื่อคุ้มครองประโยชน์ของลูกค้า การเปิดเผยข้อมูลตาม (3) (4) และ (6) ให้เป็นไปตามหลักเกณฑ์และวิธีการที่สํานักงานประกาศกําหนดข้อ ๒๓ ในกรณีที่มีข้อร้องเรียนของลูกค้าเกี่ยวกับการประกอบธุรกิจการจัดการกองทุนส่วนบุคคล ให้บริษัทจัดการดําเนินการดังต่อไปนี้ (1) ในกรณีที่ลูกค้าร้องเรียนต่อบริษัทจัดการโดยตรง ให้บริษัทจัดการพิจารณาดําเนินการเพื่อแก้ไขปัญหาข้อร้องเรียนที่เป็นลายลักษณ์อักษรโดยพลัน และรวบรวมข้อร้องเรียนเฉพาะที่เป็นลายลักษณ์อักษรพร้อมทั้งการแก้ไขปัญหาดังกล่าวจัดส่งให้สํานักงานเป็นรายไตรมาสภายในสิบห้าวันนับตั้งแต่วันถัดจากวันสิ้นไตรมาสนั้น (2) ในกรณีที่ลูกค้าร้องเรียนต่อสํานักงาน และสํานักงานได้จัดส่งข้อร้องเรียนนั้นให้บริษัทจัดการแล้ว ให้บริษัทจัดการพิจารณาดําเนินการเพื่อแก้ไขปัญหาข้อร้องเรียนดังกล่าว และรายงานการดําเนินการให้สํานักงานทราบภายในสิบห้าวันนับตั้งแต่วันถัดจากวันที่บริษัทจัดการได้รับข้อร้องเรียนนั้น และหากบริษัทจัดการยังดําเนินการไม่แล้วเสร็จ ให้บริษัทจัดการรายงานการดําเนินการทุกระยะเวลาสิบห้าวันจนกว่าจะดําเนินการแล้วเสร็จ ทั้งนี้ เว้นแต่สํานักงานกําหนดเป็นอย่างอื่นข้อ ๒๔ บริษัทจัดการหรือลูกค้ามีสิทธิเลิกสัญญาก่อนครบกําหนดอายุสัญญาได้ โดยต้องปฏิบัติดังต่อไปนี้ (1) กรณีลูกค้าที่มิใช่กองทุนสํารองเลี้ยงชีพเป็นผู้ใช้สิทธิเลิกสัญญา ให้ลูกค้าบอกกล่าวการเลิกสัญญาเป็นหนังสือให้บริษัทจัดการทราบโดยไม่จําต้องบอกกล่าวล่วงหน้า (2) กรณีลูกค้าที่เป็นกองทุนสํารองเลี้ยงชีพเป็นผู้ใช้สิทธิเลิกสัญญา ให้ลูกค้าบอกกล่าวการเลิกสัญญาเป็นหนังสือให้บริษัทจัดการทราบล่วงหน้าตามระยะเวลาที่กําหนดในสัญญา ทั้งนี้ ระยะเวลาดังกล่าวต้องไม่เกินสามสิบวัน (3) กรณีบริษัทจัดการเป็นผู้ใช้สิทธิเลิกสัญญา ให้บริษัทจัดการบอกกล่าวการเลิกสัญญาเป็นหนังสือให้ลูกค้าทราบล่วงหน้าเป็นเวลาไม่น้อยกว่าสามสิบวันข้อ ๒๕ เว้นแต่บริษัทจัดการและลูกค้าจะตกลงเป็นอย่างอื่น เมื่อสัญญาสิ้นสุดลง ให้บริษัทจัดการส่งมอบหลักทรัพย์และทรัพย์สินของกองทุนส่วนบุคคลให้แก่ลูกค้าภายในระยะเวลาดังต่อไปนี้ (1) กรณีที่สัญญาสิ้นสุดลงเพราะเหตุครบกําหนดอายุสัญญา ให้บริษัทจัดการส่งมอบภายในวันทําการถัดจากวันครบกําหนดอายุสัญญา (2) กรณีที่สัญญาสิ้นสุดลงเพราะเหตุการใช้สิทธิเลิกสัญญาของลูกค้า ให้บริษัทจัดการส่งมอบโดยพลัน (3) กรณีที่สัญญาสิ้นสุดลงเพราะเหตุการใช้สิทธิเลิกสัญญาของบริษัทจัดการ ให้บริษัทจัดการส่งมอบภายในวันทําการถัดจากวันที่สัญญาสิ้นสุดลง การส่งมอบหลักทรัพย์และทรัพย์สินของกองทุนส่วนบุคคลที่เป็นกองทุนสํารองเลี้ยงชีพ ให้บริษัทจัดการส่งมอบแก่ผู้รับฝากทรัพย์สินรายใหม่แทนข้อ ๒๖ ในกรณีที่บริษัทจัดการเป็นผู้ได้รับมอบหมายให้ดําเนินการจัดการกองทุนบําเหน็จบํานาญข้าราชการตามกฎหมายว่าด้วยกองทุนบําเหน็จบํานาญข้าราชการ มิให้นําข้อ 10 ข้อ 21 ข้อ 22 ข้อ 24 และข้อ 25 แห่งประกาศนี้มาใช้บังคับกับการจัดการกองทุนบําเหน็จบํานาญข้าราชการ ในการจัดการกองทุนบําเหน็จบํานาญข้าราชการ บริษัทจัดการที่ได้รับมอบหมายให้ดําเนินการจัดการกองทุนบําเหน็จบํานาญข้าราชการอาจลงทุนในทรัพย์สินอื่นหรือหาดอกผลโดยวิธีอื่นตามที่กําหนดในกฎกระทรวงที่ออกตามความในกฎหมายว่าด้วยกองทุนบําเหน็จบํานาญข้าราชการด้วยก็ได้ข้อ ๒๗ ให้บริษัทจัดการที่ไม่เคยได้รับความเห็นชอบระบบงานตามข้อ 16 (1) จัดส่งเอกสารหลักฐานที่แสดงว่าบริษัทจัดการนั้นมีระบบงานที่มีความพร้อมในการประกอบธุรกิจจัดการกองทุนส่วนบุคคลให้สํานักงานเพื่อขอความเห็นชอบภายในสามสิบวันนับตั้งแต่วันถัดจากวันที่ประกาศนี้ใช้บังคับข้อ ๒๘ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ตามข้อ 1 ซึ่งยังใช้บังคับอยู่ก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้จนกว่าจะได้มีประกาศ คําสั่ง และหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ ๒๙ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 4 เมษายน พ.ศ. 2543 (นายธารินทร์ นิมมานเหมินท์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์